Avkriminalisering

Avkriminalisering (engelsk: decriminalization) er en lovendring som gjør at et lovbrudd ikke lenger er straffbart. Handlingen forblir ulovlig, men kan ikke lenger straffes. Dette skjer ved opphevelse av straffebud, hovedsakelig i tilfeller hvor straff anses som urimelig eller uhensiktsmessig. Det er dermed kun rettsvirkningen av å bryte loven som endres.

Avkriminalisering gjenspeiler skiftende sosiale og moralske verdier. Et samfunn kan komme til det synspunktet at en ulovlig handling ikke er skadelig på andre enn lovbryteren selv, ikke lenger skal kriminaliseres, eller på annen måte ikke er en handling som skal behandles av strafferettssystemet.

Begrepet avkriminalisering ble først brukt i 1970-årene i USA for å omtale sexarbeideres aktivisme for å få fjernet straffen mot å prostituere seg, men samtidig opprettholde forbudet mot prostitusjon. På 2000-tallet har begrepet særlig blitt brukt om avkriminalisering av bruk og besittelse av illegale rusmidler, som ble gjennomført av Portugal i 2001, og foreslått i rusreformen lagt frem av Erna Solbergs regjering i 2021.

Referanser

Litteratur 
 
 
 
 

Strafferett
Reformer